**LÄÄKEASIOIDEN TIEKARTAN POIKKIHALLINNOLLISEN KOORDINAATIORYHMÄN ALAINEN LÄÄKEHOIDON TIEDONHALLINNAN JAOS**

**Asettaminen ja toimikausi**

Lääkeasioiden tiekartan poikkihallinnollinen koordinaatioryhmä nimeää lääkehoidon tiedonhallinnan jaoksen.

**Toimikausi**

3.11.2020-30.4.2023

**Tausta**

Marinin hallitusohjelman mukaisesti lääkehuollon kokonaisuutta uudistetaan pitkäjänteisesti sosiaali- ja terveysministeriön raporttiin (2019:5) sisältyvän tiekartan suuntaviivojen pohjalta. Tavoitteena on parantaa lääkehuollon kustannustehokkuutta varmistaen lääketurvallisuus ja neuvonta sekä palveluiden sujuvuus, saatavuus ja saavutettavuus.

Lääkeasioiden tiekartan toimeenpanossa on kyse lääkkeiden jakelujärjestelmän rakenteellisesta uudistuksesta, lääkehoidon ohjauksen vahvistamisesta, lääkehoitoon liittyvän tietopohjan parantamisesta sekä tiedon käytön tehostamisesta kehittäen samalla tiedonhallinnan työvälineitä. Paremmalla ohjauksella ja tietopohjalla voidaan varmistaa uusien lääkkeiden hallittu käyttöönotto ja edistää lääkkeiden järkevää käyttöä.

Lääkevalmisteisiin ja lääkehoitoon liittyvä tiedonhallinnan ja toimintamallien kehittäminen edellyttävät toimenpiteitä alueellisella ja kansallisella tasolla. Yli hallituskauden ulottuva pitkäjänteinen kehittämistyö on sovitettava yhteen STM:n, Kelan, THL:n ja Fimean vastuualueille kuuluvien toimenpiteiden osalta.

Lääkeasioiden tiekartan toimeenpano on jaettu kolmeen kehittämiskokonaisuuteen; 1) Lääkehoidon ohjauksen ja rahoituksen kehittäminen, 2) Tiedonhallinnan ja digitaalisten työvälineiden kehittäminen ja 3) Apteekkitalouden ja lääkkeiden jakelun kehittäminen. Ministeri Pekonen on asettanut poikkihallinnollisen koordinaatioryhmän seuraamaan ja tukemaan tiekartan toimeenpanoa. Koordinaatioryhmä voi asettaa tarpeelliseksi katsomia jaostoja valmistelun tueksi.

**Tavoitteet ja tehtävät**

Tiedonhallinnan ja digitaalisten työvälineiden hankekokonaisuudessa tehostetaan lääkehoidon tiedonhallintaa ja lääkehoidon tietojen hyödyntämistä kansallisen tietopohjan perusteella. Samalla mahdollistetaan ammattihenkilöille ja lääkkeen käyttäjille parempia välineitä lääkehoidon suunnitteluun, toteuttamiseen ja seurantaan. Onnistuneen lopputuloksen mahdollistaminen edellyttää lisäksi yhteistyötä lääkehoitoon liittyvien sosiaali- ja terveydenhuollon toimintamallien kehittämisessä.

Tiedonhallinnan kansallinen kehittäminen painottuu Lääkityslistan kehitystyön uudelleen vaiheistamiseen ja sen toteuttamisen toimeenpanon ohjaukseen. Lääkehoidon tiedonhallinnan lainsäädännön uudistamisen etenemisen myötä Kannan Reseptikeskuksen toiminnallisuuksia uudistetaan vaiheittain ja lääkehoidon tiedon rakenteisuutta lisätään. Samalla parannetaan lääketiedon ajantasaisuutta ja saatavuutta sekä lääkehoidon ja –huollon toteutumisesta ja kustannuksista kertyvää tietopohjaa rationaalisen lääkehoidon edistämiseksi.

Valmistelu jaetaan osakokonaisuuksiin, joissa toimeenpano vaiheistetaan. Marinin hallituskaudella kehittämisen osakokonaisuudet ovat:

1. Käynnistetään lääkehoidon tiekartan mukaiset lääkityslistaan tarvittavat toimenpiteet, joiden monen hallituskauden yli ulottuvalla toteuttamisella tuotetaan ajantasainen kokonaislääkitystä koskeva tieto (kansallinen lääkityslista)
2. Tuotetaan selvitys keskitetyn kansallisen lääketietovarannon toimintaedellytyksistä ja vaatimuksista tavoitteena lääkevalmisteisiin liittyvän tiedon parempi saatavuus
3. Laaditaan tiekartta lääkehoidon tiedon käytön tehostamiseksi, mahdollistamiseksi ja selkeyttämiseksi rationaalisen lääkehoidon periaatteiden mukaisesti
4. Arvioidaan ja uudistetaan lääkehoidon tiedonhallinnan ja toiminnan kehittämisen säädöspohjaa muiden osakokonaisuuksien tavoitteiden saavuttamiseksi

**Työn organisointi**

Puheenjohtaja:

Sari Palojoki, erityisasiantuntija, STM

Varapuheenjohtaja:

Riikka Vuokko, erityisasiantuntija, STM

Jäsenet:

Mika Kuivamäki, IT-kehityspäällikkö, Fimea

varajäsen Auli Aalto, IT-projektipäällikkö, Fimea

Jukka Sallinen, yksikön päällikkö, Fimea

varajäsen Piia Rannanheimo, lääketaloustieteilijä, Fimea

Emilia Heikkala, suunnittelija, Kela

varajäsen Katri Auraniemi, suunnittelija, Kela

Heini Kari, erikoistutkija, Kela

varajäsen Aarni Soppi, tutkija, Kela

Harri Nurmi, tuoteomistaja, Kela

varajäsen Katriina Köli, asiakkuusvastaava, Kela

Sari Ekholm, ylilääkäri, STM

varajäsen Joni Komulainen, hallitusneuvos, STM

Tuija Metsävainio, hallitussihteeri, STM

varajäsen, Tiina Satti, lakimies, STM

Elina Asola, erityisasiantuntija, STM

varajäsen Jussi Lind, erityisasiantuntija, STM

Annika Koivisto, erityisasiantuntija, THL

varajäsen Riitta Konttinen, kehittämispäällikkö, THL

Heikki Virkkunen, ylilääkäri, THL

varajäsen Jutta Järvelin, ylilääkäri, THL

Petra Kokko, kehittämispäällikkö, THL

varajäsen Suvi Mäklin, erikoistutkija, THL

Petri Matveinen, erityisasiantuntija, THL

varajäsen Maarit Leinonen, tutkimuspäällikkö, THL

Antti Härkönen, yli-insinööri, Valvira

varajäsen Elina Niemelä, ylitarkastaja, Valvira

Tekninen sihteeri:

Sini Tuovinen, assistentti, STM

**Kustannukset ja rahoitus**

Jaoksen tulee työskennellä virka-aikana ilman eri korvausta. Jaos kutsuu tarvittaessa muita asiantuntijoita työn tueksi.

Matkakustannusten korvauksiin sovelletaan valtion virka- ja työehtosopimusta matkakustannusten korvaamisesta.

Jaoksen kustannukset maksetaan valtion talousarviomomentilta 33.60.39.10, projektinumero 5500M-SOTE.0010, toiminto 5500500200.

**Jakelu**

Päätöksessä mainitut

**Tiedoksi**

 Sosiaali- ja terveysministeri Aino-Kaisa Pekonen

Valtiosihteeri Saila Ruth

Erityisavustaja Hanna Hänninen

Perhe- ja peruspalveluministeri Krista Kiuru

Valtiosihteeri Eila Mäkipää

Erityisavustaja Sampo Varjonen

Kansliapäällikkö Kirsi Varhila

Osastopäällikkö Heli Backmann

Osastopäällikkö Kari Hakari

Osastopäällikkö Satu Koskela

Osastopäällikkö Tuija Kumpulainen

Strategiajohtaja Liisa-Maria Voipio-Pulkki

Laskentasihteeri Virpi Andersson

Sosiaali- ja terveysministeriön osastot

Sosiaali- ja terveysministeriön kirjaamo

Sosiaali- ja terveysministeriön viestintä